
kakaisang prente at kilusang masa para patalsikin ang rehimeng 
Arroyo at sikaping lutasin ang mga ito. Batid na batid na ng publiko 
ang mga problemang ito. Karaniwan nang 
tanong kung bakit hindi mabilis na mapa- 
talsik si Arroyo sa ligal at di marahas na 
paraan. 


Tiro o bigyang-pansin ang ilang usapin sa malawak na nag- 


1 Ang usapin ng pagtitiyak na ma- 
epapatalsik si Arroyo sa ligal at di 
marahas na paraan sa harap ng kan- 
Mit... yang determinasyong gumamit ng 
karahasan laban sa mamamayan at 
mga upisyal ng militar at pulisya na 
tutol sa kanyang pagkakaluklok bi- 
lang presidente bunga ng pandara- 
ya. 
Solusyon: Walang ibang pa- 
raan para matiyak ang ligal at di 
marahas na pagpapatalsik sa rehi- 
meng Arroyo kundi ang pagtitipon ng 
malawak na nagkakaisang prente ng 

mocratic Front (NDF). Pumapa- 
tungkol ang mga ito sa kasaluku- 


kol sa lumalakas na agos ng patri- 


Eo natin ang espesyal na 
yotismo sa loob ng Armed Forces 


isyung ito ng Ang Bayan na 


naglalaman ng dalawang pahayag 
ni Jose Maria Sison at isang pana- 
yam sa kanya ng isang mamama- 


hayag. Si Kasamang Jose Maria Si- 
son ay tagapangulong tagapagta- 
tag ng Komite Sentral ng PKP 
noong 1968 at kasalukuyang Chief 
Political Adviser ng National De- 


yang sitwasyong pampulitika, sa 
partikular sa patuloy na tumitin- 
ding pasistang atake ng rehimeng 
Arroyo laban sa mamamayan; at sa 
mga pakikibaka ng sambayanang 
Pilipino laban sa rehimeng Arroyo. 
Inihahapag din ni Kasamang Sison 
ang kanyang mga pananaw tung- 


of the Philippines (AFP) at ang 
pagharap dito ng mga rebolusyo- 
naryong pwersa. Inilalathala ang 
mga pahayag na ito sa layuning 
mapatalas ang pagsusuri sa kasa- 
lukuyang sitwasyon at makatulong 
sa pagpaplano ng mga pagkilos sa 
mga darating na panahon. 


mga patriyotiko, progresibo at 
pwersang anti-Arroyo (mga koali- 
syon, partido pulitikal at organisa- 
syong masa) ng organisadong lakas 
nito at pagpapakilos sa malawak 
na masa ng sambayanan para igiit 
ang kanilang kapasyahan, gamitin 
ang kanilang demokratikong mga 
karapatan at hikayatin ang militar 
at mga pwersa ng reaksyunaryong 
gubyerno na pumanig sa mamama- 
yan at mag-urong ng suporta sa 
rehimen. 

Mayaman na ang karanasan ng 
mamamayang Pilipino sa pangingi- 
babaw sa karahasang iniumang ng 
mga nagdaang rehimen nina Mar- 
cos at Estrada sa pamamagitan ng 
paggamit sa patakaran ng malawak 
na nagkakaisang prente, na bukas 
sa paglahok ng mga upisyal at tau- 
hang sibilyan at militar ng reaksyu- 
naryong gubyerno sa kilusan para 
patalsikin ang naghaharing pang- 
katin. 

Malaon nang kinamumuhian ng 
malawak na masa ng sambayanan 
ang rehimeng Arroyo dahil sa pan- 
daraya sa eleksyon, korapsyon, pa- 
ngangayupapa sa dayuhang inte- 
res, matinding pagsasamantala at 
laganap na paglabag sa karapa- 
tang-tao. Di hamak na mas nahihi- 
walay at mahina ang rehimeng Ar- 
royo kumpara sa pasistang rehi- 
meng Marcos noong 1983-86 o sa 
rehimeng Estrada noong 1999- 
2001. 

Nagkamali itong ipataw ang pa- 
sistang Presidential Proclamation 
1017 sa mamamayan at bantaan 
sila ng pasistang diktadura sa gitna 
ng bangkaroteng kalagayan ng 
ekonomya, pulitika at moralidad. 
Gayunman, naniniwala itong maku- 
kuha nito ang suporta ng US para 
sa pinag-iibayong paggamit nito 
ng karahasan at pagpapanatili ng 
sarili sa poder kapalit ng pagbaba- 
go ng konstitusyon alinsunod sa 
antinasyunal at anti-demokrati- 
kong mga dikta ng imperyalismong 
US. 

Napakadaling sumiklab ng sit- 


wasyong pampulitika. Ang kinakai- 
langan na lamang ay gawin ng mga 
organisadong pwersa ng malawak 
na nagkakaisang prente ang lahat 
ng makakaya para tipunin ang ka- 
nilang lakas at pakilusin ang ma- 
mamayan para igiit ang kanilang 
karapatang magpahayag at magti- 
pon at kumilos para patalsikin ang 
rehimen. Napakainam ng mga ob- 
hetibong kundisyon para patalsikin 
ang rehimen. Kailangan na lamang 
magpalakas ang mga suhetibong 
pwersa at pakilusin ang milyun- 
milyong mamamayan sa buong 
bansa. 


2 Hinggil sa problema ng iba't 
e ibang plataporma o programa 
ng iba't ibang koalisyon, partido pu- 
litikal at organisasyong masa sa 
malawak na nagkakaisang prente. 
Solusyon: Maaaring magkaisa 
ang iba't ibang pwersa sa malawak 
na nagkakaisang prente sa isang 
maikli at isang-pahinang platapor- 
ma o programang maglalaman ng 
pinakamahahalagang batayang 
puntong pwede nilang mapagkaisa- 
han. Maaaring lamnin ng platapor- 


ma o programa ang sumusunod na 
mga punto: 

a. Palitan ang di lehitimo at 
imoral na rehimeng Arroyo dahil sa 
pandaraya nito sa eleksyon, panda- 
rambong, pagtataksil sa bayan, 
paglabag sa karapatang-tao at iba 
pang mabibigat na krimen laban sa 
mamamayan. 

b. Itaguyod ang kataas-ta- 
asang kapangyarihang sibilyan at 
mga kalayaang sibil at pagpapawa- 
lambisa sa Presidential Proclama- 
tion 1017 at lahat ng mapang- 
aping bunga nito. 

c. Ipagtanggol ang pamban- 
sang soberanya at kasarinlan at 
protektahan ang pambansang pa- 
trimonya. 

d. Magpatupad ng tunay na 
reporma sa lupa at pambansang in- 
dustriyalisasyon at lumikha ng em- 
pleyo at kabuhayan para sa mama- 
mayan. 

e. Magtaguyod ng patriyotiko, 
demokratiko at syentipikong kultu- 
ra sa hanay ng kabataan at buong 
bayan. 

f. Magpatupad ng indepen- 
dyenteng patakarang panlabas para 
sa kapayapaan at kaunlaran at 

magpaunlad ng pinakamalapit na 
relasyon sa mga kalapit na bansa. 

g. Ituloy ang negosasyong 
pangkapayapaan sa NDFP at MILF 
at kamtin ang makatarungan at 
pangmatagalang kapayapaan sa 
pamamagitan ng pagresolba sa 
mga ugat ng armadong tunggalian. 

h. Magbalangkas ng bagong 
demokratikong konstitusyon at 
magdaos ng eleksyon sa loob ng 
isang taon matapos mapatalsik ang 
rehimeng Arroyo. 


3 Tungkol sa problema ng kawa- 
elan ng iisang lider na papalit 
kay Arroyo at ang kaugnay na prob- 
lema ng pagbubuo ng mga angkop 
na pormasyon kung saan mapalala- 
hok ang mga kinatawan ng lahat ng 
mayor na pwersa (mga koalisyon, 
partido pulitikal at organisasyong 
masa) na signipikanteng nag-am- 
bag sa kilusan para patalsikin si 
Arroyo. 

Solusyon: Hindi naman talaga 
problema ang kawalan ng iisang 
lider para pumalit kay Arroyo. Ang 
mahalaga ay ang pagkakaroon ng 
maikling programang mapagkakai- 
sahan at pagkakaroon din ng mga 
pormasyon na kalauna'y magagamit 
sa pagpili ng prinsipal na lider sa 
hanay ng napakaraming mga lider. 
Maaaring buuin ang sumusunod na 
mga pormasyon: 

a. Ang Transition Council (ma- 
aaring gumamit ng anumang katu- 
lad na pangalan na magpapahiwa- 
tig sa rebolusyonaryo, patriyotiko 
o demokratikong katangian) ang 
pinakamataas na pormasyong maa- 
aring magbalangkas ng mga pata- 
karan at ihahalal nito ang Komi- 
teng Tagapagpaganap. Kabibila- 
ngan ito ng mga kinatawan ng 
lahat ng mayor na koalisyon, parti- 
do pulitikal, organisasyong masa at 
grupo ng mga retiradong upisyal ng 
militar at pulisya. Maaaring uma- 
bot sa 100 hanggang 200 ang bi- 
lang ng mga myembro nito. 

b. Ipatutupad ng Komiteng 

Tagapagpaganap ang mga pataka- 
ran at tungkuling pinagpasyahan 
ng Transition Council. Pangangasi- 
waan nito ang gawain ng iba't 
ibang mga subkomiteng nakatuon 
sa ilang takdang tungkulin, kabi- 
lang ang pagbubuo ng programa, 
reorganisasyon ng gubyerno at iba 
pa. Ito ang probisyunal na gabine- 
te. Maaari itong magkaroon ng 15- 
30 myembro. 

c. Roundtable Council of Advi- 
sors na kabibilangan ng mga dating 
presidente at iba pang nakatatan- 
dang personahe. 

d. Unified Command na kabi- 
bilangan ng mga kinatawan ng mga 
mayor na grupo ng mga retirado at 
aktibong upisyal militar at pulisya. 
Maaari itong lumantad nang husto 
matapos mapatalsik ang rehimeng 
Arroyo. 


4 Anu-ano ang bunga ng pagta- 
egal ng pagpapatalsik sa rehi- 
meng Arroyo, partikular kung ang 
katagalan ay dahil sa paggamit ng 
rehimen ng karahasang panansala 
laban sa mamamayan, partido sa 
oposisyon, organisasyong masa at 
pati sa mga upisyal ng ara 
at pulisya na pinagsususpetsa- 

hang laban sa rehimen? 

a. Maaaring sa kalaunan, 
ang mga anti-Arroyong upisyal ng 
militar at pulisya ay gagamit ng 
panansalang pwersa para patalsi- 
kin ang rehimen (kasabay ng lu- 
malaking mga protestang masa 
ang paggigiit na 2 
patalsikin ang re- v 
himen), unang- 
una na dahil 
gumagamit 


Ra 


ng karahasan 


Arroyo para panatilihin ang sarili 
sa poder. 

b. Lalalim at lulubha pa ang 
krisis ng naghaharing sistema. 
Lalong tumitingkad ang posibilidad 
ng rebolusyonaryong pagbabago 
habang nangngangalit ang mala- 


(EN 


10167 OY 
E 
ihi 


ang rehimeng £ NI Y Sr 


wak na masa ng sambayanan sa 
matagalang paghahari ng teroris- 
mo at kasibaan at iginigiit nila ang 
rebolusyonaryong pagbabago. Pa- 
tuloy na yayabong ang armadong 
rebolusyonaryong kilusan at mag- 
kakamit ng mga tagumpay sa 
pulitika at militar sa kanayunan. 
c. Abala ang rehimen sa pag- 
sisikap na tumagal sa pambansang 
kabisera. Pinapapasok nito ang 
mga pwersang militar at pulisya 
para gwardyahan ang rehimen at 
mga pasilidad nito sa mga lunsod 
at mga pangunahing linya ng 
transportasyon at komunikasyon. 
Kaya napaninipis ng rehimen ang 
mga pwersa nito sa kanayunan. Sa 
Ka kalaga- 
yan, higit na ma- 
| boang iinisyati- 
| ba ang hukbong 
bayan sa pag- 
lulunsad ng 
mga taktikal na 
2 Opensiba at 

Matapos ma- 
epatalsik ang 
rehimeng Arro- 
yo, hindi kaya 
mangibabaw 
ang pro-US na 

Kanan sa bagong 
rehimen at, ka- 
sama ang mga 


NW) pseudo-progre- 
w N sibong tagasu- 


nod nila ay mag- 
|) sikap silang ipwe- 
ra sa gubyerno 
ang mga patriyo- 
tiko at progresi- 
bong ligal na pwersa at itanggi ang 
papel ng pambansa-demokratikong 
kilusan sa pagpapatalsik kay Arro- 
yo, tulad ng ginawa sa dating pag- 
papatalsik kina Marcos at Estrada? 
Malaki ang posibilidad na ang 
pro-US na Kanan ay mangibabaw 

pa rin at umupa ng mga pseudo- 
progresibo para patuloy na siraan 
ang pambansa-demokratikong kilu- 
san. Ito'y dahil buo pa rin ang ma- 
kinaryang burukratiko at militar ng 
reaksyunaryong gubyerno sa kabila 
ng pagpapatalsik sa ultra-Kanan at 
pasistang naghaharing pangkating 
Arroyo at sa kabila rin ng paglitaw 
ng progresibong kilusan sa hanay 
ng mga tauhang sibilyan at militar 
ng reaksyunaryong gubyerno. Ga- 
yunman, dapat nating kilanlin ang 
paglitaw ng mga bagong kalagayan 
sa patuloy na nahihinog na sitwa- 
syon. 

Ang matagalang krisis ng 
naghaharing sistema ay umabot na 
sa punto na ang mga anti-Arroyong 


pwersa sa loob ng sistema, kapwa 
sibilyan at militar, ay dapat maki- 
pagtulungan nang mas lantaran 
kaysa dati sa pambansa-demokrati- 
kong kilusan para patalsikin ang 
rehimeng Arroyo at makipag-ugna- 
yan sa mga ligal, patriyotiko at 
progresibong pwersa sa isang 
bagong gubyerno kung ang layunin 
nila ay magkaroon ng relatibong 
katatagan sa maikling panahon 
man lamang. 

Ang proseso ng pagpapatalsik 
sa ultra-Kanan at pasistang rehi- 
meng Arroyo ay nakapagpapalakas 
kapwa sa ligal at rebolusyonaryong 
pwersa ng pambansa-demokrati- 
kong kilusan. Kaalinsabay, hayag 
na nagpakita ng interes ang mga 


rebolusyonaryong pwersa sa paki- 
kipagnegosasyon sa gubyernong 
hahalili sa rehimeng Arroyo para sa 
makatarungan at matagalang kapa- 
yapaan sa pamamagitan ng paglu- 
tas sa mga ugat ng armadong laba- 
nan. 

Subalit kung pipiliin ng ba- 
gong gubyerno sa ilalim ng ba- 
gong naghaharing pangkatin na 
ibayo pang isulong ang arma- 
dong kontra-rebolusyon, mali- 
naw ang kahandaan ng mga re- 
bolusyonaryong pwersa ng sam- 
bayanan na isulong ang arma- 
dong rebolusyon laban sa nagha- 
haring sistema na napakabatbat 
ng krisis at malinaw nang naaag- 
nas. 


Patuloy ang paghahari ng lagim sa kabila 
ng pagbawi sa Proklamasyon 1017 


Pahayag ni Prof. Jose Ma. Sison 
Marso 4, 2006 


na tangkang mabalewala ang mga reklamong isinampa sa Korte 


Bre ni Gloria M. Arroyo ang Proklamasyon Blg. 1017 sa malinaw 


Suprema ng reaksyunaryong gubyerno sa Pilipinas laban sa pagsup- 
il ng kanyang rehimen sa mga demokratikong karapatan at paggamit ng 


kapangyarihan sa batas militar na di sumusunod 
sa mga itinatakda ng konstitusyon katulad ng 
pag-uulat sa Kongreso at pagkuha ng pag- 
sang-ayon nito. 


Mapanlinlang na tinawag ang 
Proclamation Blg. 1017 na deklara- 
syon ng "state of national emer- 
gency" subalit ang kinakailangang 
bahagi nito ay kopyang-kopya sa 
Proklamasyon Blg. 1081 ni Marcos 
na nagdeklara ng batas militar. Sa 
pamamagitan ng proklamasyong 
ito, inangkin ni Arroyo ang mga ka- 
p pangyarihan ng batas 
CA militar. 

) Kabilang dito ang 
kapangyarihang 
" magpalabas ng mga 
dekreto at kautusan, 
ipag-utos ang pag- 


aresto na walang mandamyento 
mula sa korte, supilin ang kalaya- 
ang mamahayag at magtipon, bu- 
wagin ang mga rali at welga, kon- 
trolin ang mga utilidad pampubli- 
ko, ang masmidya at iba pang 
negosyo na sinasabing nakasalalay 
ang "interes ng publiko" at iba pa, 
na nakasangkalan sa pagsupil sa 
karahasan, rebelyon at insurek- 
syon. 

Mismong si Arroyo at kanyang 
mga punong upisyal sa gabinete at 
sa pulis at militar ang nag-anunsyo 
na maaari siyang paulit-ulit na 
maglabas ng proklamasyon na may 
malupit na nilalaman katulad ng 
Proklamasyon 1017. Ipinagmama- 
yabang din niya na, mayroon o wa- 
lang proklamasyon, maaari nilang 
isakatuparan ang mga mapaniil na 
hakbangin laban sa bayan at sa 
malawak na nagkakaisang prente 
ng mga patriyotiko, progresibo at 
iba pang pwersang lumalaban sa 
rehimeng Arroyo. 

Nakatindig ang Proklamasyon 

Blg. 1017 sa malaking kasinungali- 
ngang mayroong sabwatang mag- 
lunsad ng kudeta ang mga "komu- 
nista" at "adbenturistang militar" 
at nabigo ang tangkang kudeta no- 
ong Pebrero 24. Ang totoo, ginamit 
ng rehimen ang proklamasyon 
upang sansalain at buwagin ang 
mga aksyong masa para ipagdiw- 
ang ang ika-20 anibersaryo ng pag- 
bagsak ng pasistang diktadurang 
Marcos. 

Nangangamba ang rehimen na 
tatalikuran ito ng militar at pulis 
katulad ng ginawa nila noong Edsa 
1 at Edsa 2 kung hinayaan nitong 
lumawak ang pagtitipon ng mama- 
mayan noong Pebrero 24. Walang 
anumang tinangkang kudeta ang 
anumang grupo ng mga upisyal 
militar o pulis. Ang naghaharing 
pangkating Arroyo ang siyang nag- 
sagawa ng kudeta sa pamamagitan 
ng pag-angkin ng mga kapangyari- 
han ng batas militar at paglabag sa 
mga itinatakda ng konstitusyon 
ukol sa pagpapatibay at super- 
bisyon niyon ng kongreso at ukol 
sa pangangailangan ng mga man- 
damyento para sa pag-aaresto at 
paghahalughog. 

Nilulustay ni Arroyo ang ka- 
bang-bayan sa paglulunsad ng 
isang kampanyang pam- 
propaganda upang pa- 
\ labasing isang "sab- 
B manis ng mga ko- 


munista at upisyal 
militar ng reaksyu- 
naryong gubyerno 
ang konsensus 


at aktibong pagsisikap ng lahat ng 
pwersang anti-Arroyo sa malawak 
na nagkakaisang prente na hikaya- 
tin ang mga militar at pulis na ta- 
likuran ang rehimen hindi para 
magkudeta para sa sarili na labag 
sa prinsipyo ng pamumunong sibil- 
yan. 

Si Arroyo at mga pangunahin 
niyang kasabwat ay responsable sa 
paggawa ng kwento ukol sa sab- 
watang magkudeta at tangkang ku- 
deta, sa pagbuo at pagsasakatupa- 
ran ng Proklamasyong 1017 at sa 
paglabag sa mga demokratikong 
karapatan ng mga biktima ng pro- 
klamasyon, kabilang ang mga rali- 
yistang brutal na inatake at yaong 
inaresto na walang mandamyento, 
ang anim na kongresistang duma- 
ranas ng labis-labis na harasment, 
ilang pahayagang nireyd at hina- 
lughog upang sindakin ang mas- 
midya, lahat ng sinampahan ng ga- 
wa-gawang kasong rebelyon, kude- 
ta at iba pa. 

Magpapatuloy si Arroyo sa pag- 
lalabas ng mga proklamasyon, dek- 
reto at mga kautusan para supilin 
ang mga demokratikong karapatan 
at siilin ang bayan sa pagtatangka 
nitong patagalin ang di lehitimo at 
imoral na paghahari at ipilit ang 
mapagtaksil na iskemang charter- 
change ng tambalang Arroyo-De 
Venecia. Layunin ng iskemang ito 
ang gawaran si Arroyo ng mga ka- 
pangyarihang diktador ala-Marcos 
at gumawa ng iba pang anti- 
nasyunal at anti-demokratikong 
pagbabago sa konstitusyon alinsu- 
nod sa mga pang-ekonomya at 


fa] pangmilitar na dikta ng US. 

Pinipilit ni Arroyo na tahakin 


á ang duguang landas ng pasistang 


diktadura at terorismo ng 
estado. Bago pa 
man ang Prokla- 
masyon 1017, 
labis-labis na 
ang mga 
paglabag sa 
karapatang-tao, 


laluna ang mga kampanya ng panu- 
nupil ng militar sa ilalim ng Bantay 
Laya laban sa masang anakpawis 
ng mga manggagawa at magsasa- 
ka. Napakarami nang mga lider 
manggagawa at magsasaka, mga 
aktibistang kabataan at kababai- 
han, mga nagtatanggol sa karapa- 
tang-tao, mga pari at pastor, ma- 
mamahayag, abugado, mga upisyal 
at kasapi ng mga progresibong par- 
ty-list ang dinukot, pinatay sa tor- 
tyur o binaril sa mga lugar pam- 
publiko ng mga death squad ng re- 
himeng Arroyo. 

Mula 2001 ay tahasang itina- 
guyod at pinuri ni Arroyo ang pag- 
hahari ng lagim at mabilis na ina- 
ngat sa pusisyon ang mga upisyal 
ng militar at pulis na kilalang mga 
torturer at mamamatay-tao. Magpa- 
patuloy ang terorismo ng kanyang 
rehimen at lalo pa itong sisidhi, sa 
kabila ng pagbawi sa Proklamasyon 
1017. Ito'y pinaplano at dinidirihe 
ng isang grupo sa gabinete na 
nakatuon sa "national security", na 
may suportang teknikal ng pangu- 
nahing mga upisyal sa iba't ibang 
mga ahensyang paniktik. Ang mga 
duguang krimen ng lumalaking 
pasistang diktadura ay nagtutulak 
sa maraming mamamayan na luma- 
hok sa rebolusyonaryong kilusang 
lihim at isulong ang armadong re- 
bolusyon, ayon sa mga rebolusyo- 
naryong pahayagan. 

Walang ibang masusulingan 
ang malawak na masa ng mamama- 
yan at ang malawak na nagkaka- 
isang prente ng mga patriyotiko, 
progresibo at iba pang pwersang 
anti-Arroyo kundi ang paigtingin 
pang lalo ang kanilang mga ak- 
syong masa at hikayatin ang mga 
upisyal sibilyan, militar at pulis ng 
reaksyunaryong gubyerno na tali- 
kuran ang naghaharing pangkating 
Arroyo. Maaasahan nating titindi 
pa ang kilusang masa para patalsi- 
kin si Arroyo sa pambansang kabi- 
sera at sa buong bansa sa mga su- 
sunod na araw at linggo. 


Panayam kay Prof. Jose Ma. Sison 


Ang sumusunod ay salin ng panayam ni Glenda Gloria, managing editor ng Newsbreak Magazine, kay Kasamang Jose 
Ma. Sison nitong Marso 6, 2006. Bahagya naming pinaikli ang mga tanong. 


1 Iginigiit ng mga kakilala ko sa 
e kilusan ng mga rebeldeng sun- 
dalo na nagdaos ang mga nakata- 
tandang lider ng RAM ng mga "pa- 
nimulang pakikipag-usap" sa mga 
kagawad ng Komite Sentral ng PKP 
pangunahin hinggil sa usapin kung 
paano makapagtatayo ng mas ma- 
buting sistemang pampulitika kapag 
napatalsik si GMA. ...hindi ba magi- 
ging taliwas sa estratehiya at takti- 
ka ng PKP ang gayong mga pakiki- 
pag-usap? Salungat ba ang PKP sa 
anumang pakikipag-alyansa, takti- 
kal man o hindi, sa mga itinuturing 
nitong "progresibong" myembro ng 
Armed Forces...? 

JMS: Sa pananaw ko, hindi ta- 
liwas sa mga prinsipyo, estratehiya 
at taktika ng rebolusyon kung ma- 
kipag-usap ang PKP sa anumang 
grupo ng mga retirado at/o akti- 
bong upisyal militar na nagnanais 
makipagtulungan sa malawak na 
nagkakaisang prente at kilusang 
masa sa pagpapabagsak sa rehi- 
meng Arroyo sa pamamagitan ng 
pag-uurong ng suportang militar sa 
rehimen ala-EDSA 1 at 2 at hindi sa 
pamamagitan ng kudetang militar 
upang magluklok ng diktador o 
huntang militar. 

Mas mabuti kung ang gayong 
grupo ng mga retirado at/o akti- 
bong upisyal militar ay interesado 
ring suportahan ang pagpapatuloy 
ng usapang pangkapayapaan ng 
GRP at NDFP ng pamahalaang pa- 
palit sa rehimeng Arroyo o anu- 
mang kaayusang magsisikap hara- 
pin ang mga ugat ng armadong 
tunggalian sa pamamagitan ng 
mga makabuluhang kasunduan sa 
mga signipikanteng repormang 
panlipunan, pang-ekonomya at 
pampulitika alinsunod sa The 
Hague Joint Declaration at tatali- 

kod sa bigong patakaran ng rehi- 
meng Arroyo na nagsisikap gawing 
negosasyon sa pagpapasuko ang 
usapang pangkapayapaan gamit 
ang tinaguriang listahan ng mga 
terorista ng US at European Union 
gayundin ang madudugong hakba- 
nging mapanupil laban sa mga ligal 
na demokratikong pwersa para pre- 
syurin ang NDFP. 

Anu't anuman, ang usapang 
pangkapayapaan ng GRP at NDFP 
na umiiral mula pa noong dekada 
1990 ay tanda ng prinsipyadong 
batayang pulitikal at moral ng PKP 
para sa posibleng pakikipag-usap 
sa anumang grupo ng mga retirado 
at/o aktibong upisyal militar. Ba- 
tay diyan, walang masama kung 
makipag-usap ang PKP sa mga na- 
katatandang pinuno ng RAM, Maka- 
bayang Kawal Pilipino, YOU-YOUng, 
sa grupong CNS ni General Abat o 
sa YES-ARMS ni Commodore Aparri. 

Ang banat ngayon ng rehimeng 
Arroyo ay "nakikiapid sa kaaway" 
ang Katipunan ng mga Anak ng 
Bayan at ang MKP sa umano'y paki- 
kipag-usap sa mga komunista. 
Kung tutuusin, sampal ito ni Arro- 
yo sa sarili dahil siya mismo ay 
nakipag-usap sa mga komunista sa 
pamamagitan ng usapang pangka- 
payapaan. Pero wala pa siyang si- 
nasabing nakiapid siya sa mga ko- 
munista. Sa katunayan, nagtatang- 
ka siyang manulsol ng isteryang 
anti-komunista sa loob ng AFP at 
PNP. Isa pa itong balakid sa pagpa- 
patuloy ng pormal na usapan sa 
negosasyong pangkapayapaan. 


2 Wala bang kontradiksyon sa 
epakikipag-usap ng mga komu- 
nista sa mga rebeldeng sundalo? 
Ano't sukat sumagi sa isip ng PKP 
ang makipag-usap sa kanila? Nasa 


magkabilang dulo kayo ng tunggali- 
an. Paano kayo magkakasundo? 

JMS: Syempre, may kontradik- 
syon. Makatwirang masasabi na sa 
ilang batayan, ang PKP ay hindi 
dapat makipag-usap sa gayong 
mga grupo. Nariyan ang matingkad 
na pagkakaiba sa ideolohiya at ang 
sinasabing pagkamuhi sa isa't isa 
ng PKP at ng gayong mga grupo. 
Ngunit may mga pagbabago sa ka- 
lagayang nagtutulak o nagbibigay- 
daan sa ilang pagbabago sa pata- 
karan o mga kasunduang pampuli- 
tikang dati-rati'y imposible. Sa pu- 
litika, kagaya sa physics, ang mag- 
kasalungat ay naaakit sa isa't isa, 
nasa kasagsagan man sila ng laba- 
nan o nagkakasundo sa ilang pun- 
tong kapakipakinabang sa mama- 
mayan. 

ligalig ngayon ang hanay ng 
AFP at PNP. Tiyak, may mga upisyal 
na maka-Arroyo at anti-Arroyo na 
maka-US at reaksyunaryo rin. Ngu- 
nit sa kauna-unahang pagkakata- 
on, may mga signipikante nang 
grupo ngayon ng mga patriyotiko 
at progresibong upisyal militar na 
bumabatikos sa imperyalismong US 
at pagkatuta ng GRP at naghaha- 
ngad ng programang lulutas sa mga 
ugat ng armadong tunggalian, sa- 
lamat sa mahuhusay na halimbawa 
nina yumaong Lt. Crispin Tagamoli- 
la at Capt. Rene Jarque. 

Kalakhan ng mga karaniwang 
sundalo at pulis ay nirerekrut ng 
AFP at PNP sa hanay ng mga mang- 
gagawa, magsasaka at iba pang 
maralita. Hindi na sila nasisiyahan 
sa katiwalian ng rehimen at mga 
loyalistang upisyal nito at sa 
abang kalagayan ng kanilang mga 
pamilya at yunit sa larangan. Da- 
pat mong tandaan na ang unang 
Pulang Hukbo ay nagmula sa hukbo 

ng Czar sa Russia. Si Chu Teh (Zhu 
De), hepe ng People's Liberation 
Army ng China, ay dating upisyal 
ng northern warlords. May iba pang 
halimbawa ng mga upisyal ng reak- 
syunaryong militar tulad nina Col. 
Jacobo Arbenz Guzman ng Guate- 
mala, Maj. Luis Carlos Prestes ng 
Brazil at Hugo Chavez ng Venezuela 
na naging patriyotiko at progresi- 
bo. 

Si Chiang Kai-shek ay nangma- 
saker ng 300,000 komunista at iba 
pang mamamayan sa Shanghai no- 
ong dekada 1920. Ngunit nang sa- 
kupin ng Japan ang China noong 
dekada 1930, nagbuklod sa isang 
prente ang mga komunistang Tsino 
at ang Guomindang laban sa mga 
pwersang Hapones. Isinaalang- 
alang ng mga komunistang Tsino 
ang nagingibabaw na interes ng 
bansa at sambayanang Tsino sa 
nagkakaisang prente laban sa im- 
peryalismong Hapones. 

Si Fidel V. Ramos, bilang pu- 
nong heneral ng Philippine Consta- 
bulary, ay isa sa pinakakilalang 
mga berdugo ng pasistang rehi- 
meng Marcos sa loob ng mahabang 
panahon. Ngunit nang talikuran 
niya si Marcos, kinilala siya ng PKP 
bilang bahagi ng EDSA 1. Si Gen. 
Raymundo Jarque ay tinanggap ng 
NDFP nang labanan na niya ang 
naghaharing sistema. Maraming 
upisyal at tauhan ang nagbitiw sa 
AFP upang mamuhay bilang mga 
produktibong sibilyan o umanib sa 
hukbong bayan. 

Posible, kailangan at nararapat 
makipag-usap ang PKP sa mga 

anti-Arroyong grupong militar sa 
minimum na batayang pagsikapan 
ang pagpapatalsik kay Arroyo sa 
pamamagitan ng pag-aalsang ba- 
yan kasabay ng pag-uurong ng su- 
portang militar, alinsunod sa prin- 
sipyo ng soberanyang bayan at 
kataas-taasang kapangyarihang si- 
bilyan, na hindi aabot sa isang 
kudetang militar: at sa maksimum 
ay magtulungan sa mga batayang 
patriyotiko at progresibo sa prose- 
so ng kilusan para patalsikin si 
Arroyo at sa kagyat na hinaharap. 
Gayunman, sa palagay ko ay mas 
madali para sa PKP na makipag- 
usap sa mga retirado at aktibong 
upisyal militar na patriyotiko at 
progresibo at tunay na tutol sa 
pagkatuta, katiwalian, dayaan sa 
eleksyon at mga paglabag sa kara- 
patang-tao. 


3 Naaalala ko na ang ABB--sina 
ePopoy at Nilo--ay nakipag- 
usap sa Young Officers Union noong 
dekada 1990. Aprubado ba iyon ng 
Partido? Kung hindi, bakit? Ano ang 
layunin ng mga pag-uusap na iyon, 
anu-ano ang nakamit doon? Anu- 
ano ang mga aral na nahalaw sa 
panahong iyon? 

JMS: Wala akong alam na mga 
usapang awtorisado ng PKP sa pa- 
gitan ng ABB at YOU noong dekada 
1990. Ang tandang-tanda ko ay 
sumuko si Popoy Lagman sa rehi- 
meng Ramos sa pamamagitan ng 
ilang upisyal ng Philippine Navy 
noong 1994. Si Nilo dela Cruz na- 
man ay nabitag sa lambat paniktik 
ng ISAFP dahil ipinagkanulo siya ni 


Arturo Tabara. Gayunman, muk- 
hang hindi pa ito napagtatanto ni 
Nilo. 

Naniniwala ako na noong mag- 
kasama sa kulungan ang mga upi- 
syal ng RAM at YOU at mga pinag- 
hihinalaang komunista sa loob ng 
dalawang taon noong dekada 1990, 
nagkaroon sila sapat na pagkakata- 
on para magpalitan ng ideya at 
pananaw sa mga saligang problema 
ng bansa at mga posibleng solu- 
syon alinsunod sa pakikibaka ng 
bayan para sa pambansang kalaya- 
an at demokrasya. 

Mula pa noong 1968 nang ako 
ay tagapangulo ng Komite Sentral 
ng PKP, laging pinagtutuunan ng 
pansin ng PKP ang lihim na gawain 
sa reaksyunaryong hukbo bilang 
mayor na tungkulin. Ang mga pani- 
mulang elementong gumanap sa 
tungkuling ito ay nirekrut ng PKP 
mula sa isang dating yunit gerilya 
ng USAFFE na nakipagtulungan sa 
Hukbalahap noong World War II 
gayundin mula sa Philippine Mili- 
tary Academy at mga upisyal ng 
ROTC ng UP Vanguard. 

Inilunsad noong 1970 ang Cris- 
pin Tagamolila Movement upang 
lalong hikayatin ang mga upisyal 
at tauhan ng AFP na pumanig sa 
mamamayan at sa kanilang rebolu- 
syon. Anuman ang ranggo ng mga 
tauhang militar na nabibihag ng 
BHB ay tinatrato nang magaan 
bilang pagtalima sa Geneva Con- 
ventions at upang patunayan sa 
kanila na malugod silang tatangga- 
pin kung nais nilang pumanig sa 
mamamayan. 

kakaisang prente at kilusang masa para patalsikin ang rehimeng 
Arroyo at sikaping lutasin ang mga ito. Batid na batid na ng publiko 
ang mga problemang ito. Karaniwan nang 
tanong kung bakit hindi mabilis na mapa- 
talsik si Arroyo sa ligal at di marahas na 
paraan. 


Tiro o bigyang-pansin ang ilang usapin sa malawak na nag- 


1 Ang usapin ng pagtitiyak na ma- 
epapatalsik si Arroyo sa ligal at di 
marahas na paraan sa harap ng kan- 
Mit... yang determinasyong gumamit ng 
karahasan laban sa mamamayan at 
mga upisyal ng militar at pulisya na 
tutol sa kanyang pagkakaluklok bi- 
lang presidente bunga ng pandara- 
ya. 
Solusyon: Walang ibang pa- 
raan para matiyak ang ligal at di 
marahas na pagpapatalsik sa rehi- 
meng Arroyo kundi ang pagtitipon ng 
malawak na nagkakaisang prente ng 

mocratic Front (NDF). Pumapa- 
tungkol ang mga ito sa kasaluku- 


kol sa lumalakas na agos ng patri- 


Eo natin ang espesyal na 
yotismo sa loob ng Armed Forces 


isyung ito ng Ang Bayan na 


naglalaman ng dalawang pahayag 
ni Jose Maria Sison at isang pana- 
yam sa kanya ng isang mamama- 


hayag. Si Kasamang Jose Maria Si- 
son ay tagapangulong tagapagta- 
tag ng Komite Sentral ng PKP 
noong 1968 at kasalukuyang Chief 
Political Adviser ng National De- 


yang sitwasyong pampulitika, sa 
partikular sa patuloy na tumitin- 
ding pasistang atake ng rehimeng 
Arroyo laban sa mamamayan; at sa 
mga pakikibaka ng sambayanang 
Pilipino laban sa rehimeng Arroyo. 
Inihahapag din ni Kasamang Sison 
ang kanyang mga pananaw tung- 


of the Philippines (AFP) at ang 
pagharap dito ng mga rebolusyo- 
naryong pwersa. Inilalathala ang 
mga pahayag na ito sa layuning 
mapatalas ang pagsusuri sa kasa- 
lukuyang sitwasyon at makatulong 
sa pagpaplano ng mga pagkilos sa 
mga darating na panahon. 

